Namche en ons eerste gesprek met Nico – DIE MAN EN DIE BERG
Namche Bazaar is die “gateway” na die Himalays en die grootste handeslsentrum vir die Khumbu streek. En die groep moes meer as ‘n 1000 m klim om hier uit te kom. Hulle is nou amptelik hoër as die hoogste punt in Suid-Afrika en gaan vir ‘n dag of twee hier rus. Hulle is nou vier ure voor Suid-Afrika.
Effens hoër as a bunker bed.
Hulle gaan môre stap na ‘n uitkykpunt waar hulle die eerste keer Everest sal kan sien. Dis blykbaar so 300 m as waar hy nou is. Hulle het ook goeie nuus ontvang in dat die wind vir die eerste keer gaan lê het op die piek. Nico vind groot aanklank by die ekspedisie leier omdat hy baie georganiseerd is en deeglike beplanning doen. Die groep word deeglik ingelig oor wat hulle die volgende dag kan verwag.
Nico en die gentleman.
Hy is in ‘n groep met 5 ander Amerikaners. Ek dink dis ‘n uitdaging op sigself en dink dis wyser om nie verder oor hierdie feit uit te brei nie. Hy sê die infrastruktuur en geboue in en om Kathmandu is verbasend vinnig herstel is na die aardbewing in 2015.
Nico het laat weet dat hy sy persoonlike sherpa more sal ontmoet en hy sê hy praat maar min, seker maar omdat die Amerikaners al die woorde opgebruik.
Dis koud en tough en die kos is walglik en hy voel die stap aan sy lyf vanaand.
Ja, dis eiers en toast.
Hy eet meer as laas keer en hy klink baie positief en reg vir die ding. Hy is ook meer versigtig en belowe dat hy mooi na homself kyk. En die belangrikste van alles, hy het nog nie sy sin vir humor verloor nie, ten spyte van die feit dat hy ‘n I-phone gebruik.
Dankie vir die oproep Nico.
Ahdad 5 Apr 2018 6 Apr 2018 Everest, Namchu, Nico Oosthuizen
Previous Previous post: Lukla, die begin van die groot trek
Next Next post: Debuche, Panboche, Dingboche en so vinnige klim van 2,500 ft op en af.